VS002490
Datum: 2005-06-13T02:00:00.000+02:00
datum_sodbe_i_stopnje: 2012-05-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe prsne in trebušne votline in njihove posledice
fischer: srednje hudi primeri
odskodnina: 37.500 EUR - končni znesek odškodnine je ustrezno zmanjšan glede na že izplačano akontacijo odškodnine
opombe: VIII Ips 73/2013. Reviziji tožeče stranke je bila zavrnjena oziroma zavržena v delu, ki se nanaša na sklep o stroških.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Gozdarski tehnik – revirni vodja.

## Škodni dogodek

Nesreča pri delu – pri meritvah lesa ob nakladanju na kamion, so se hlodi sprožili; nanj se je zavalil hlod dolžine 10m, debeline 45 cm in težak 1500 kg.

## Poškodba

Večkosovni zlom vratu leve nadlaktnice, kompresijski zlom 11. in 12. prsnega in 1. ledvenega vretenca, udarnina in odrgnina desne rame, zlom od II. do V. rebra desno, pnevmotoraks desno. Za delo nezmožen je bil 7 mesecev, zmanjšano sposoben pa 2 meseca.

## Telesne bolečine

14.000 EUR

#### Hospitalizacija

Hospitalizacija v CIT – travmatična prva noč, da si ne bi iztrgal cevk je bil privezan na posteljo; nato operativni poseg v splošni anesteziji, hospitalizacija kumulativno 14 dni; en operativni poseg zaradi odstranitev ploščice.

#### Ambulantno zdravljenje

Specialistični (4x)in ambulantni pregledi (5x).

#### Rehabilitacija

3 tedne v zdravilišču, boleča fizioterapija.

#### Nevšečnosti med zdravljenjem

RTG, 5 dni urinski kateter, odvajanje od začetnega umetnega dihanja (nekaj ur), splošna anestezija, infuzije, odvisnost od bolnišničnega osebja, večji odmerki zdravil proti bolečinam (tramadol s paracetamolom), nespečnost.

## Strah

6.000 EUR Hud primarni strah, ki je trajal vsaj do prihoda zdravnice, nato še med prevozom v bolnišnico zaradi dušenja, dokler ga niso uspavali; hud sekundarni strah – ob uvajanju cevke v prsno votlino, pred narkozo in operacijo; srednje hud sekundarni strah za izid zdravljenja – vse do odstranitve ploščic in vijakov (16. 3. 2006).

## Zmanjšanje življenjske aktivnosti

15.000 EUR Anatomske posledice – kožne brazgotine na nadlakti in na prsnem košu, globoke brazgotine ob zlomih in prirastline med pljučno in rebrno mreno; rahlo posedanje vretenc, spremenjena os prsno-ledvene hrbtenice, ki je nagnjena vnaprej za 17 stopinj. Močna pordelost oči zaradi stiska prsnega koša. Funkcionalne posledice – mejno zavrta gibljivost leve rame, zmanjšana moč mišičja nadlakti, zmanjšana pljučna kapaciteta. Stanje po zlomu vretenc ga ovira pri težjih fizičnih delih. Opisane omenitve so 60% posledica poškodbe, 40% pa prejšnjih degenerativnih sprememb. Zaradi prejšnjih poškodb se s športom intenzivno ni ukvarjal. Sedaj kolesari le na krajše razdalje.

## Skaženost

2.500 EUR Dobro vidna brazgotina na levi podlakti (1cmx14cm); manj moteča in vidna je brazgotina na prsnem košu. Brazgotine je mogoče zakriti z obleko, ob intimnih stikih pa so lahko moteče. Vzbujajo radovednost pri ljudeh. Povzročajo duševne bolečine lažje stopnje.

---

OZ člen 179, 182